Xalqaro ogʻir atletika federatsiyasi. Xalqaro ogʻir atletika federasiyasi ( – IWF) ogʻir atletika boʻyicha musobaqalarni uyushtiruvchi xalqaro tashkilot. 2008-yilning oxirida tashkilotga dunyoning 187 ta mamlakatning ogʻir atletika milliy federasiyalari aʼzo boʻldi. IVF va uning Yevropa boʻlimi bosh qarorgohi Budapeshtda qad rostlab turibdi. Tashkilot rasmiy tillari ingliz, fransuz, ispan va rus tillari sanaladi, ammo IVF nizomi ingliz tilida yozilganligi sababli, nizomda qayd etilganidek barcha bahs-munozaralar faqat shu tilda muhokama qilinadi. Tashkilotning joriy boshqaruvi tarkibiga kiruvchi prezident, 6 nafar vise-prezident, bosh kotib-xazinachi va tashkilotning boshqa 8 nafar aʼzosi kiradi. Eng muhim qarorlarni oliy organ – IVFning yillik kongressi tomonidan qabul qilinadi. Tarixi. Ogʻir atletika boʻyicha barcha jahon va qitʼa chempionatlari egidligi ostida oʻtkaziladigan xalqaro tashkilotni yaratishga birinchi urinish 1905-yilda boʻlgan, ammo u omad keltirmagan. 1912-yilda ogʻir atletika boʻyicha I Xalqaro kongressi boʻlib oʻtadi, unda Butunjahon ogʻir atletikachilar ittifoqini tuzish toʻgʻrisida qaror qabul qilindi. Ushbu tashkilotni yaratish jarayoni choʻzilib ketdi va Birinchi jahon urushi sababli toʻxtatildi. Faqat 1920-yilda Xalqaro ogʻir atletika federasiyasi (fr. "Federation International Halterophile" – FIH) tashkil etildi. 1949-yildan—1968-yilgacha u Xalqaro ogʻir atletika va bodibilding federasiyasi (FFHM) deb nomlangan. Keyinchalik, mustaqil Xalqaro bodibilding federasiyasi (ingl. "International Federation of Body-Builders" – IFBB) tashkil etilishi bilan FIH nomi qaytarildi va 1972-yilda u zamonaviy IWFga oʻzgartirildi. 1946-yilda Sovet Sosialistik Respublikalari Ittifoqi (SSSR) FIH ga qoʻshildi.